Rikunarita-ORG/Wikinium huggingface dataset:
# Tamizo

|  |
| --- |
| Tamizo
 |
| angle *Thames* |
| Rivero
 |
|  Tamizo en Londono |
| **Oficiala nomo:** Thames
 |
|  |
| Lando
 |  Anglio |
| Counteoj
 | Gloucestershire, Wiltshire, Oxfordshire, Berkshire, Buckinghamshire, Surrey, Essex, Kent |
| Metropola Counteo
 | Granda Londono |
|  |
| Grandurboj/Urboj
 | Lechlade, Oksfordo, Abingdon-on-Thames, Reading, Henley-on-Thames, Marlow, Maidenhead, Windsor, Staines, Walton-on-Thames, Londono, Dartford, Southend-on-Sea |
| Pontoj
 | Ponto de Londono, Tower Bridge, Millennium Bridge |
|  |
|  |
| Fontrivero
 |  |
|  - situo
 | Thames Head, Gloucestershire, UK |
|  - alteco
 | 110 m
 |
|  - koordinatoj
 | ﻿ / ﻿ (mapo) |
| Estuaro
 | Estuaro de Tamizo, Norda Maro
 |
|  - situo
 | Southend-on-Sea, Essex, UK |
|  - alteco
 | 0 m
 |
|  - koordinatoj
 | ﻿ / ﻿ (mapo) |
|  |
| Longo
 | 346 km (215 mi)
 |
| Akvokolektejo
 | 12 935 km² (1 293 500 ha)
 |
| Trafluo
 | Londono
 |
|  - mezproksima
 | 65,8 m³/s |
|  - eniro en Oksfordo
 | 17,6 m³/s |
|  - foriro el Oksfordo
 | 24,8 m³/s |
|  - Reading
 | 39,7 m³/s |
|  - Windsor
 | 59,3 m³/s |
|  |
|
 |
|  **Vikimedia Komunejo:**  Thames
 |
|  |
|  |

**Tamizo** (angle *Thames*) estas rivero en suda Anglio kiu trafluas Londonon.
Ĝi fontas ĉe Cirencester en la montetoj de la Cotswolds, fluas orienten al Oxford (kie ĝi nomiĝas Isis), poste suden al Reading kaj tiam ĝi meandras tra Londono. Ĉe Southend-on-Sea ĝi elfluas kun larĝa estuaro en la Nordan Maron.

La Bariero ĉe Tamizo, en angla *Thames Barrier*, estas retirebla bariersistemo super la rivero Tamizo, kiu estis desegnita por eviti, ke la ĉerivera ebenaĵo de plej el la Granda Londono estu inunditaj de escepte altaj tajdoj kaj ŝtormoj venantaj el la Norda Maro.

La Tamiza Tunelo (angle Thames Tunnel) estas subakva tunelo kiu kuras sub la rivero Tamizo en Londono. Ĝi estas 11 metrojn larĝa, 6 metrojn alta kaj 396 metrojn longa kaj situas 23 metrojn sub la akvosurfaco (mezurita ĉe fluso). Konstruita inter 1825 kaj 1843, la tunelo estis la unua tunelo estanta kompletigita sub navigebla rivero.
# Suda duonglobo

| Suda duonglobo |
| --- |
| Mondregiono |
| La suda duongloboLa suda duonglobo |
| hemisfero [+] |
|  - koordinatoj | 45° 0′ 0″ S, 0° 0′ 0″ O (mapo)-450 |
| Plej alta punkto | Akonkagvo [+] |
| Plej malalta punkto | Horizon Deep [+] |
|

---

 |
|

---

 |
|

|  |
| --- |
| Suda duonglobo (Atlantika oceano)DEC |

 |
|

---

 |
|  |
| Suda duonglobo |
| **Vikimedia Komunejo**:  **Southern Hemisphere** [+] |
|  |

La suda duonglobo
La **suda duonglobo** (**suda duonsfero** aŭ –malpli konsilebla en esperanta lingvo– **suda *hemisfero) estas la duono de la surfaco de planedo (aŭ alia ĉiela korpo) kiu estas sude de la ekvatoro. Sur la tero la suda duonglobo enhavas malpli landojn kaj loĝantaron ol la nordo.

En la mezaj regionoj de la suda duonglobo, vintro daŭras de junio al aŭgusto, kaj somero de decembro al februaro. La perihelio de la tero (kiam la orbita movo de la tero estas plej rapida) okazas en januaro, tiel la sudduonglobaj vintroj emas esti plilongaj kaj malmildaj ol vintroj en la norda duonglobo ĉe egalavaloraj latitudoj.

Regionoj suda de la Antarkta cirklo vidas iujn tagojn dum la somero kiam la suno neniam malleviĝas, kaj tagojn dum la vintro kiam la suno neniam leviĝas.

## Vidu ankaŭ

* Aŭstralo
* Duonsfero
* Solstico
* Tropiko de Kaprikorno
* Suda Kruco (konstelacio)
* Suda magneta poluso
* Norda duonglobo
* Sezonoj
* Ekvinokso
# Norda duonglobo

| Norda duonglobo |
| --- |
| Mondregiono |
| La norda duongloboLa norda duonglobo |
| hemisfero [+] |
| Plej alta punkto | Ĉomolungmo [+] |
| Plej malalta punkto | Mariana Fosego [+] |
|

---

 |
|

---

 |
|

---

 |
| **Vikimedia Komunejo**:  **Northern Hemisphere** [+] |
|  |

La norda duonglobo
La **norda hemisfero**, **norda duonsfero** aŭ **norda duonglobo** estas la duono de la surfaco de planedo (aŭ alia ĉiela korpo), kiu estas norde de la ekvatoro. Sur la tero, plimulto de la landoj kaj loĝantaro troviĝas en la norda hemisfero.

En la mezaj regionoj de la norda duonglobo de la planedo Tero, vintro daŭras de decembro ĝis februaro, kaj somero de junio ĝis aŭgusto. La perihelio de la tero (kiam la orbita movo de la tero estas plej rapida) okazas en januaro, tiel la nordduonglobaj vintroj emas esti pli mallongaj kaj mildaj ol vintroj en la suda duonglobo ĉe egalavaloraj latitudoj.

Regionoj norde de la Arkta cirklo vidas iujn tagojn dum la somero kiam la suno neniam malleviĝas, kaj tagojn dum la vintro kiam la suno neniam leviĝas.

## Vidu ankaŭ

* Borealo
* Duonsfero
* Solstico
* Tropiko de Kankro
* Suda duonglobo
* Sezonoj
* Ekvinokso
# Viktorina epoko

| Viktorina epoko
 |
| --- |
|  |
| **historia epoko tempopunkto**  |
| Komenco
 | 1837 vd |
| Fino
 | 1901 vd |
| Antaŭe
 | Georga epoko vd |
| Poste
 | Eduarda Epoko vd |
| Lando*j* | Brita imperio vd |
|  |

La brita reĝino Viktorino dum sia 50-jara tronjubileo
Oni konas sub la nomo **Viktorina epoko** aŭ *Viktorina erao* la longan tempon de regado de la brita reĝino Viktoria (aŭ *Viktorino* laŭ PIV) inter la jaroj 1837 ĝis 1901. Post tio venis la nomita Eduarda epoko.

Dum tiu epoko floris la ekonomio de Britio. Tion precipe kaŭzis la fakto, ke la industria revolucio jam ankaŭ atingis la ekonomiajn branĉojn de minado kaj konstruado de maŝinoj, kaj sekve dum multaj jardekoj Britio teknologie estis pliprogresinta ol la aliaj landoj de Eŭropo. Krome, la disvastiĝo de la fervoja reto havis grandajn infrastrukturajn konsekvencojn. Disciplinoplena meza socia tavolo aparte profitis de la kreskanta bonstato, kaj religie kaj morale.

Dum la epoko Britio iĝis forte parlamentarisma monarkio - do, kvankam laŭ la nomo de la epoko oni povus supozi alie, la brita reĝino Viktorino mem apenaŭ havis politikan influon (malsame ol Elizabeto la 1-a dum la Elizabeta epoko). La interna politiko de Britio dum la epoko sukcesis eviti revoluciajn sociajn ŝanĝojn, kiuj aparte meze de la jarcento – kerne dum la jaroj 1848 kaj 1849 – skuis preskaŭ ĉiujn aliajn ŝtatojn de Eŭropo.

Pro ŝanĝoj de la balota leĝaro kaj de la administra strukturo, granda parto de la loĝantaro ekpartoprenis en la politika vivo de la lando. Tamen en aliaj sociaj temoj, sano kaj eduko aparte, reformoj nur tre malrapide progresis. Inter la jaroj 1845 kaj 1848 la loĝantaro de Irlando suferis grandan malsatokrizon.

Dum la 1870-aj jaroj komenciĝis la imperiisma epoko, en kiu Britio estis en forta politika konkurenco kun aliaj koloniismaj potencoj de Eŭropo.

Vilhelmina epoko de Germanio (1871 - 1918), Oskariana epoko de Svedio (1972 - 1907) estas samtipaj termoj, kiuj signifas parte saman epokon.

## Referencoj

## Vidu ankaŭ

* *Erevono*, satira romano de Samuel Butler pri la socio de la Viktoriana epoko, kiu post sia publikigo ankaŭ furoris en Esperanto.
* La romano *Oliver Twist* donas la plej bonan bildon pri infanlaborado dum la Viktorina epoko. En ĝi, Charles Dickens priskribas la bedaŭrindan vivstaton de marĝenuloj kaj friponoj. Infanlaborado (ĉefe en minoj kaj teksaj fabrikoj) kaj prostituado estis ege oftaj, malgraŭ la puritana sinteno de la socio.

## Eksteraj ligiloj

* The Victorian Web (ampleksa kolekto de artikoloj pri diversaj temaroj de la epoko)
* The Victorian Dictionary (laŭteme ordigitaj citaĵoj el historiaj tekstofontoj de la epoko]
# Rododendro

| Kiel legi la taksonomion**Rododendro** |
| --- |
|  |
|  Rododendro |
| **Biologia klasado** |
|

|  |  |
| --- | --- |
| Regno:
 | Plantoj  |
| Divizio:
 | Angiospermoj  |
| Klaso:
 | Verdukotiledonaj  |
| Ordo:
 | *Ericales*  |
| Familio:
 | Erikacoj  |
| Genro:
 | **Rododendro** L., 1753 |

 |
| Aliaj Vikimediaj projektoj
 |
|

|  |  |
| --- | --- |
|  | Sistematiko en Vikispecioj
 |

 |
|

|  |  |
| --- | --- |
|  | Komunejo pri Rododendro
 |

 |
|  |

**Rododendro** (science: *Rhododendron*) estas genro de falfoliaj aŭ daŭrafoliaj ornamaj arbedoj kun brilkoloraj floroj. Ili devenas el la familio erikacoj kaj kreskas plejparte en montaroj en Azio, Ameriko kaj Eŭropo. Nuntempe oni distingas pli ol 500 kaj ĝis 1000 speciojn. Multaj hibridoj sub la nomo *"alpa rozo"* estas plantataj kiel ornamplantoj en parkoj kaj ĝardenoj. En hejmoj estas populara specio azaleo el parencaro de la specio *Rhododendron indicum*.

Fera rododendro (*Rhododendron ferrugineum*)
## Specioj

* *Rhododendron ferrugineum*
* *Rhododendron hirsutum* (vidu la foton en la fotogalerio)
* *Rhododendron luteum* (vidu la apudan foton)

Rododendro aŭ azaleo *Rhododendron luteum*
## Bildaro

* *Rhododendron roseum*
* *Rhododendron hirsutum*
* *Rhododendron simsii*
* *Rhododendron luteum*
* *Rododendro*

## Referencoj
# Virginia Woolf

| **Virginia Woolf** |
| --- |
|  |
|  |
| Persona informo
 |
| **Virginia Woolf**  |
| **Naskonomo** | Adeline Virginia Alexandra Stephen |
| **Naskiĝo** | 25-an de januaro 1882 (1882-01-25) en Londono
 |
| **Morto** | 28-an de marto 1941 (1941-03-28) (59-jaraĝa) en Lewes,  Unuiĝinta Reĝlando |
| **Mortis pro** | sinmortigo  vd |
| **Tombo** | Monk's House (en)    vd |
| **Religio** | ateismo vd |
| **Lingvoj** | angla vd |
| **Loĝloko** | Monk's House vd |
| **Ŝtataneco** | Unuiĝinta Reĝlando (1927–) Unuiĝinta Reĝlando de Granda Britio kaj Irlando (1801–1922) (–1927) Unuiĝinta Reĝlando   vd |
| **Alma mater** | King's College   vd |
|  |
| **Subskribo**  |
|  |
| **Memorigilo**  |
| Familio
 |
| **Patro** | Leslie Stephen  vd |
| **Patrino** | Julia Stephen (en)   vd |
| **Gefratoj** | Vanessa Bell (en) , Thoby Stephen (en) , Adrian Stephen (mul) , George Herbert Duckworth (en) , Stella Duckworth (en) , Gerald Duckworth (en)  kaj Laura Stephen (en)   vd |
| **Edz(in)o** | Leonard Woolf (1912–1941)  vd |
| **Amkunulo** | Vita Sackville-West   vd |
| Profesio
 |
| **Okupo** | romanisto  literaturkritikisto  eldonisto  verkisto  aktivisto pri virinaj rajtoj  taglibristo  aŭtobiografo  novelisto  eseisto  aŭtoro   vd |
| **Laborkampo** | eseo  vd |
| **Aktiva dum** | 1904–1941 vd |
| Verkado
 |
| **Verkoj** | To the Lighthouse ❦ S-ino Dalloway ❦ Orlando: Biografio ❦ Onia Propra Ĉambro ❦ La Ondoj vd |
| vd | **Fonto: Vikidatumoj** |
|  |

**Virginia WOOLF** [verĝinja ŭulf] (naskiĝis la 25-an de januaro 1882, mortis la 28-an de marto 1941) estis angla modernista verkistino kaj feministino. Ŝi estas konsiderita unu el la plej gravaj verkistoj de la 20-a jarcento, kaj unu el la pioniroj en la uzo de la konscifluo kiel rakontilo en verkado de romano.

Ŝi naskiĝis en Londono. Ŝia origina nomo estis **Adeline Virginia Stephen**; la nomon Woolf ŝi uzis ekde sia edziniĝo al Leonard Woolf en la jaro 1912.

Virginia ne vizitis lernejon, sed estis instruata en sia intelektula hejmo. Post la morto de sia patrino (en la jaro 1895) ŝi suferis unuan nervokolapson, duan fojon ŝi malsaniĝis en 1904, post la morto de sia patro. Ekde 1905 ŝi verkis artikolojn kaj recenzojn por diversaj ĵurnaloj; sian unuan romanon ŝi publikigis en 1915. Ŝi estis grava reprezentantino de la Grupo Bloomsbury, t.e. renoma rondo de verkistoj, artistoj kaj sciencistoj.

Daŭre atakata de nervomalsanoj Virginia Woolf finis sian vivon per suicido.

## Listo de verkoj

* *The Voyage Out* (romano, 1915)
* *Night and Day* (romano, 1919)
* *Jacob's Room* (romano, 1922)
* *Mrs Dalloway* (romano, 1925)
* *To the Lighthouse* (romano, 1927)
* *Orlando* (romano, 1928)
* *A Room of One's Own* (eseo, 1929)
* *The Waves* (romano, 1931)
* *Flush: a biography* (biografia romano, 1933)
* *The Years* (romano, 1937)
* *Three Guineas* (eseo, 1938)
* *Between the Acts* (romanfragmento, eld. 1941)

## Eksteraj ligiloj

* Verkoj de Virginia Woolf (en la angla)
# Rigidkovrila libro

La Nobla Korano, tipa ekzemplero de rigidkovrila libro
**Rigidkovrila libro** estas libro bindita en rigida protekta kovrilo - tipe kartono kovrata per ŝtofo, dika papero aŭ okaze ledo. Rigidkovrilaj libroj povas havi flekseblan, kudritan spinan parton inter la kovrilaj titolpaĝo kaj maltitolpaĝo - tio helpas en malferma stato bone kuŝigi la libron sur surfaco. Tamen plej multaj modernaj komerce produktitaj libroj havas relative malmolan, gluitan spinan parton, kaj tiuj libroj havas la tendencon fermiĝi kiam ili estas kuŝigitaj en malferma stato sur surfaco.

Rigidkovrilaj libroj ofte estas presataj sur senacida, do pli altkvalita, papero, kaj estas multe pli daŭraj ol poŝlibroj, kiuj havas kovrilon el facile damaĝebla papero kaj la internaj foliofaskoj estas nur kungluitaj, ne kunkudritaj. Poŝlibroj produkteblas multe pli malmultekoste kaj sekve aĉeteblas je signife pli malalta prezo.
# Nacia kaj Universitata Biblioteko de Islando

| Nacia kaj Universitata Biblioteko de Islando
 |
| --- |
|  |
| **nacia biblioteko universitata biblioteko**  |
| Komenco
 | 1994 vd |
| Geografia situo
 | 64° 8′ 34″ N, 21° 57′ 2″ U (mapo)64.142777777778-21.950555555556 |
| Lando*j* | Islando vd |
| **Situo** | Vesturbær
 |
| Adreso
 | Arngrímsgata 3, 107 Reykjavík |
|

|  |  |
| --- | --- |
| Nacia kaj Universitata Biblioteko de Islando (Centra Rejkjaviko)DEC

|  |
| --- |
|  |

 |

 |
|
Nacia kaj Universitata Biblioteko de Islando
 |
| Retejo
 | Oficiala retejo
 |
|  |

La **Nacia kaj Universitata Biblioteko de Islando** (islande *Landsbókasafn Íslands – Háskólabókasafn*, [ˈlan(t)sˌpouːkaˌsapn ˈistlan(t)s – ˈhauːˌskouːlaˌpouːkaˌsapn̥] ) estas la nacia biblioteko de Islando,  kiu ankaŭ funkcias kiel la biblioteko de la Universitato de Islando. Ĝi situas en Rejkjaviko, Islando.

La biblioteko estas malferma kaj alirebla por la publiko.

Ĝi estis kreita en 1994 per la kunfandiĝo de la Nacia Biblioteko de Islando kaj la Biblioteko de la Universitato de Islando (islande *Háskóli Íslands*). La 1-an de decembro 1994, la biblioteko translokiĝis al moderna nova konstruaĵo sur Arngrímsgata. La posedaĵoj de la biblioteko inkluzivas la plej multajn el la mezepokaj manuskriptoj de Islando.

Ĝi estas sendube la plej granda biblioteko en Islando, kun preskaŭ unu miliono da eroj en diversaj kolektoj.

La plej granda kolekto de la biblioteko estas la Nacia Kolekto, kiu enhavas preskaŭ ĉiujn verkojn publikigitajn en Islando kaj artikolojn rilatajn al Islando publikigitajn aliloke. Ĝi estas la ĉefa jura deponejo en Islando.

## Historio

*Safnahúsið*, kie la Nacia Biblioteko de Islando situis de 1908 ĝis 1994
La unua nacia biblioteko de Islando, Íslands stiftisbókasafn, estis establita laŭ iniciato de la dana antikvaĵisto Carl Christian Rafn kaj la Islanda Literatura Societo (islande *Hið Íslenzka Bókmenntafélag*, prezidanto Rasmus Rask) en 1818, kaj la unuaj libroj en la biblioteko estis donacoj de islandanoj kaj danoj.

Ekde 1825 la biblioteko situis en la subtegmento de la nove renovigita Katedralo de Rejkjaviko, kaj en 1848 la unua nacia bibliotekisto, la folkloristo Jón Árnason, estis dungita por administri ĝin.

En 1847, la manuskripta kolekto estis komencita per la aĉeto de granda kolekto de manuskriptoj de la bieno de episkopo Steingrímur Jónsson. Samjare, por marki la 1000-an datrevenon de la setliĝo de Islando, la biblioteko ricevis multajn donacojn.

En 1883, Jón Árnason taksis la tutan nombron de volumoj en la biblioteko je 20 000.

## Referencoj

## Vidu ankaŭ

* Instituto Árni Magnússon por Islandaj Studoj

* Nacia Biblioteko de Islando ( Isl. *Landsbókasafn Íslands* ), fondita en 1818
* Universitata Biblioteko ( Isl. *Háskólabókasafn* ), fondita en 1940

* Carl Christian Rafn, kunfondinto de la islanda Landsbókasafn (li donacis 22 librojn al Islando)
* Jón Árnason, eminenta bibliotekisto ĉe la Nacia Biblioteko de Islando

## Eksteraj ligiloj

* La Nacia kaj Universitata Biblioteko de Islando
* Gegnir – katalogo de Iselandaj bibliotekoj
# Strekokodo

Strekokodo (stilo "Code 39") ĉifrante "Wikipedia$"
Dudimensia strekokodo (stilo "Semacode") al Vikipedia artikolo
**Strekokodo**, **strikodo** aŭ **strekkodo** estas optika maŝinlegebla prezento de datenoj. Origine, strekokodoj prezentis datenojn en la linioj kaj spacetoj de paralelaj linioj, konataj kiel linearaj aŭ 1D (unudimensiaj) strekokodoj. Tamen, nun ekzistas multaj tipoj de kvadratoj, punktoj, seslateroj kaj aliaj geometriaj tipoj, nomataj 2D (dudimensiaj) matricokodoj. Kvankam mankas strekoj, 2D-sistemoj ĝenerale estas nomataj strekokodoj, kaj ofta 2D-strekokodo estas la kurokodo (QR-kodo por rapida/kura aliro).

La unua uzo de strekokodoj estis por aŭtomatigi komercajn vendado-sistemojn, nun tasko preskaŭ universala hodiaŭ. Strekokodoj estas legeblaj per optikaj legiloj aŭ skanitaj de bildo per speciala programo.

## Tipoj

* Internacia Varnumero

## Vidu ankaŭ

* Rapidresponda kodo
* RFID - radia strekokodo

## Bibliografio

* J. Majewski, *Informatyka dla logistyki* (Komputiko por loĝistiko), eldonis ILiM, Poznań 2002, ISBN 83-87344-95-8
# Konsultlibro

**Konsultlibro** aŭ **referenca libro** estas libro, kiu estas uzata por ĝisfunda lernado kaj esplorado, kaj baziĝas sur profesieco kaj profunda esplorlaboro, kutime de tre specifa temo. Ĝia deklarita celo estas provizi precizajn informojn pri reala temo. Per tio la libro diferencas de ĝenerala fikcio kaj de nefikcia literaturo.

Konsultlibro kutime dependas de kolekto de informoj kolektitaj por la celo verki la libron, disertaĵon, teorion, personan sperton, proksiman ekzamenon, biografiojn kaj enciklopediojn, same kiel pensojn kaj ideojn.

Referenca literaturo inkluzivas diversajn librojn: profesiaj libroj, lernolibroj, konsultlibroj kaj konsultlibroj.

La referenca literaturo postulas esploradon kaj profundan verkadon, ekzamenon de frua materialo verkita en la sama kampo, fidon je fruaj datumoj kun emfazo de profesia selektiveco, enhavformulon, poluradon kaj resumon. La konsultlibroj estas kutime aranĝitaj en ĉapitroj, kie la ordo estas kontinua kaj asocieca laŭ elpensado, kronologio, geografia evoluo kaj similaj. La konsultlibroj inkluzivas ankaŭ profesian kaj detalan indekson.

Konsultlibro povas inkludi multajn malsamajn temojn, kaj de natursciencoj, kaj teoriaj kaj precizaj, kiel ekzemple fiziko, psikologio, filozofio, retoriko kaj biografio. Ekzistas ankaŭ "Konsultlibro pri Esperantaj bibliotekoj kaj muzeoj".

La celgrupo por kiu la libro estas celita, estas kio determinas la naturon de la verko kaj la enhavon. Konsultlibro povas esti destinita kaj por la akademia lernejo kaj la ĝenerala publiko. Akademia kaj profesia verko implikas provizi multajn referencojn kaj rilati al bibliografioj, alta profesia dialekto kaj aliĝo al sekaj faktoj. Kontraste, verkado destinita al la ĝenerala publiko estas reduktita en komentoj kaj referencoj, uzas pli popularan ĵargonon, kaj estas varia en klasikaj kaj pli intuitaj ekzemploj kaj eĉ iom da fikcio.

## Referencoj

## Vidu ankaŭ

* Referencverko

## Eksteraj ligiloj

 **Konsultlibro** en Vikimedia Komunejo
# Brita Biblioteko

panoramo de la publika legejo de la Brita Biblioteko

| Brita Biblioteko
 |
| --- |
|  |
|  |
| **nacia biblioteko non-departmental public body (en)  vidindaĵo universala biblioteko referenca biblioteko esplora biblioteko biblioteka konstruaĵo**  |
| Komenco
 | 1-a de julio 1973 vd |
| Geografia situo
 | 51° 31′ 46″ N, 0° 7′ 37″ U (mapo)51.529444-0.12694400000001 |
| Lando*j* | Unuiĝinta Reĝlando vd |
| Sidejo
 | Londono
 |
| **Situo** | urbodistrikto Camden de Londono
 |
| Adreso
 | 96 Euston Road |
| **Poŝtkodo** | NW1 2DB
 |
|

|  |  |
| --- | --- |
| Brita Biblioteko (Centra Londono)DEC

|  |
| --- |
|  |

 |

 |
|
Brita Biblioteko
 |
| ĉefulo
 | Roly Keating
 |
| **Lingvoj** |
angla lingvovd |
| **Posedata de** | Ministerio pri Cifereco, Kulturo, Amaskomunikiloj, kaj Sporto de Britio vd |
| **Filioj** | Endangered Archives Programme (en)  UK Web Archive (en)   vd |
| **Posedatoj** | E-Theses Online Service (en)   vd |
|

|   Premioj |
| --- |
|  | * (2015)  Ayrton Prize (en)

vd |

 |
| Notoj
 | Tuta stoko: ĉ. 170 milionoj da mediaj unuoj (el tio 25 milionoj da libroj)
 |
| Retejo
 | Oficiala retejo
 |
| ISIL
 | GB-Uk (.)
 |
|  |

La Brita Biblioteko.
La **Brita Biblioteko** aŭ Libraro (angle *British Library*) estas la nacia biblioteko de la Unuiĝinta Reĝlando.

Ĝin fondis la brita biblioteka leĝo en 1972 kaj ĝi funkcias en la nuna formo ekde la 1-a de julio 1973.

Partoj de la libraro:

* pli frua biblioteko de la Brita Muzeo,
* la *National Central Library* (Landa Centra Libraro),
* *National Lending Library for Science and Technology* (Landa Scienca kaj Teknika Prunto-biblioteko) kaj
* la *British National Bibliography* (Brita Nacia Bibliografio).

La referenca parto de la biblioteko entenas pli ol 10 milionojn da presitaj libroj, 120.000 manuskriptojn, 100.000 sigelojn, pli ol 3.000 papirusojn kaj aliajn datenportantojn. En la prunta parto troveblas ĉ. 4,5 milionojn da presitaj libroj, 55 000 gazetoj kaj 3,5 milionojn da mikrofilmaj dokumentoj. La libraro posedas grandan stokon de libroj en Esperanto. Kuratoro de la esperantlingva fako estas Olga Kerzjuk.

## Historio

Oni estigis la libraron de la Brita Muzeo el kolektaĵo de Siro Hans Sloane en 1753. Tiam oni akiris la manuskriptajn kaj kodeksajn kolektaĵojn de oksfordaj grafoj Edward kaj Robert Harley kaj Siro Robert Cotton. En 1757, la biblioteko ricevis materialojn el la reĝa biblioteko, poste ĝi ricevis senkostajn ekzemplerojn de ĉiu libro alveninta al Stationers' Hall. Oni aĉetis la duan reĝan bibliotekon en 1823.

La brita regado en la kolonioj tre helpis la riĉigon de la Biblioteko (kaj la Brita Muzeo).

La National Central Library estis fondita en 1916 kiel *Central Library for Students* (Centra Studenta Biblioteko). Tiu estis la tutlanda centro de la interbiblioteka pruntado. La *National Lending Library for Science and Technology* estis fondita en 1861 kaj gvidis la instrua kaj scienca ministerio. Ĝi servis nur por bibliotekoj, institucioj de la Brita Reĝlando.

## Bibliografio

* *Monato*, internacia magazino sendependa, numero 1997/08, paĝo 18: *La brita biblioteko* verkita de Will Green.
# Eŭrazia plato

la plej grandaj platoj - la eŭrazia plato **verda**
La **eŭrazia plato** estas inter la plej grandaj tektonaj platoj de la mondo. Kiel ĉiuj tektonaj platoj ĝi estas parto de la litosfero. La plato ampleksas preskaŭ la tutan kontinenton Eŭrazio - do Eŭropon kaj Azion - krom la hindia subkontinento kaj la pleja oriento de Siberio. La plato ankaŭ portas Indonezion, la Filipinojn, la sudon de Japanio kaj parton de Islando, plus la orientan duonon de la norda Atlantika Oceano kaj grandan parton de la Arkta Oceano.

La eŭrazia plato limas - de nordo laŭ horloĝa direkto - kun la nordamerika, la aŭstralia, la hindia, la arabia kaj la afrika platoj. Eventuale en la tuŝaj zonoj al la grandaj najbaraj kontinentaj platoj ankoraŭ ekzistas iuj pliaj etaj platoj; ilia ekzisto tamen ne jam sendube pruviĝis.

|  |  |  |  |
| --- | --- | --- | --- |
|

|  | Tektonaj platoj
 |  |
| --- | --- | --- |

 |
| **Grandaj (ĉefaj) platoj** |
| Afrika plato | Antarkta plato | Aŭstralia plato | Eŭroazia plato | Nordamerika plato | Pacifika plato | Sudamerika plato
 |
| **Malgrandaj platoj** |
| Amura plato | Apulia plato | Arabia plato | Filipina plato | Hindia plato | Jangzia plato | plato Juan de Fuca | Kariba plato | Kokosa plato | Oĥotska plato | plato Nazca | Skotia plato | Somalia plato | Sunda plato
 |
| **Mikroplatoj** |
| Anatolia plato | Banda plato | Birma plato | Egea plato | Galapaga plato | Karolina plato | Kermadeca plato | Mariana plato | Moluka plato | Okinava plato | Panama plato | plato Altiplano | plato Balmoral Reef | plato Birds Head | plato Conway Reef | plato Futuna | plato Juan Fernandez | plato Suda Bismarck | plato Manus | plato Maoke | plato Niuafouo | plato Novaj Hebridoj | plato Rivera | plato Norda Bismarck | Sandviĉa plato | Nordanda plato | Ŝetlanda plato | Solomona plato | Timora plato | Tonga plato | Paskinsula plato | plato Woodlark
 |